google/wiki40b huggingface dataset:
पवहारी बाबा

प्रारंभिक जीवन

पवहारी बाबा का बचपन का नाम हरभजन था4 और उनका जन्म वाराणसी के गुज़ी गांव के एक ब्राह्मण परिवार में हुआ था।1,2,3 बचपन में अध्ययन करने के लिए वे गाजीपुर के पास अपने चाचा के आश्रम आ गए थे। उनके चाचा एक नैष्ठिक ब्रह्मचारी (आजीवन ब्रह्मचर्य व्रत का पालन कर्ता) और रामानुज अथवा श्री संप्रदाय अनुयायी थे। पवहारी बाबा एक मेधावी छात्र थे तथा व्याकरण और न्याय और कई हिन्दू शाखाओं में उन्हें महारत हासिल थी। 1,2
पवहारी बाबा का अपने चाचा के ऊपर बड़ा स्नेह था। स्वामी विवेकानन्द के अनुसार पवहारी बाबा के बचपन की सबसे बड़ी घटना थी उनके चाचा का असामयिक निधन. बाल्यावस्था में उन का सम्पूर्ण प्रेम जिसपर केंद्रित था वही चल बसा। सांसारिक दुःख के इस रहस्य को जानने के लिए वे दृढ़-प्रतिज्ञ बन गए। इसका परिणाम यह हुआ कि बाबा अंतर्मुखी से होने लगे। लगभग इसी समय वह भारतीय तीथस्थलों की यात्रा पर निकल पड़े. इन्ही यात्राओं के दौरान एक ब्रह्मचारी के रूप में काठियावाड़ के गिरनार पर्वत में उन्होंने योग की दीक्षा ली। 2 आगे भविष्य में अद्वैत वेदांत की शिक्षा उन्होंने वाराणसी के एक दूसरे साधक से ग्रहण की। 2

गाजीपुर में पुनरागमन और तपस्वी जीवन

तीर्थ भ्रमण के पश्चात वे वापस गाजीपुर लौट आये, और वहां उन्होंने अपनी साधना जारी रक्खी. अपने आश्रम की कुटिया में उन्होंने साधना के लिए एक भूमिगत गुफा का निमार्ण किया जिसमें बैठ कर वे दिनों दिन साधना किया करते थे। एक बार तो वो महीनो घर से बहार नहीं निकले। [2]  विनयशीलता और कल्याण की भावना के लिए विख्यात,पवहारी बाबा मितभाषी थे। उनकी यह दृढ़ धारणा थी कि शब्द से नहीं बल्कि आंतरिक साधना से ही सत्य की प्राप्ति हो सकती है। एक रात एक चोर उनके आश्रम में प्रवेश किया। जैसे ही पवहारी बाबा नींद से जागे, चोर सामान छोड़ कर भाग खड़ा हुआ। बाबा ने चोर का पीछा किया और उसे उन्होंने सारी चुराई सामान देने की कोशिश की। इस घटना का चोर के ऊपर बड़ा असर पड़ा और बाद में वह बाबा का अनुयायी बन गया।

स्वामी विवेकानंद की भेंट

अपने गुरु श्री रामकृष्ण के मरणोपरांत अनेक संघर्षों से गुजरते हुए स्वामी विवेकान्द पवहारी बाबा का दर्शन अपने एक मित्र के कहने पर ग़ाज़ीपुर आये। उनके मिलन का समय इस लिए भी महत्वपूर्ण है क्योंकि इसी के बाद वह पार्लियामेंट ऑफ़ वर्ल्ड रिलीजन्स के लिए अमेरिका आने वाले थे। कई दिनों की प्रतीक्षा के उपरांत अंततः उन्होंने बाबा का दर्शन किया। स्वामी विवेकान्द पवहारी बाबा को अपना गुरु भी बनाना चाहते थे। स्वामी ने बाबा से अनेक प्रश्न पूछे और उनके उत्तरों से उन्हें अत्यंत संतोष और आनंद मिला। ऐसा लगता है कि स्वामी विवेकानन्द की अगाध श्रद्धा और प्रेम थी बाबा पर. बाबा कभी उपदेश नहीं देते थे क्योंकि यह काम उन्हें ऐसा लगता था मानो वे दूसरों से उंचे हों, पर कभी यदि ह्रदय का स्रोत खुल गया तो उनके अनंत ज्ञान की धरा बह निकल पड़ती थी।

देह-त्याग

अपने अंतिम समय में उन्होंने लोगो से मिलना-जुलना काम कर दिया था। 1 दूसरों को उनके कारण कोई कष्ट न हो अतः उन्होंने स्वयम ही उन्होंने अपना दाह-संस्कार कर लिया था। 1
परमानन्द सेन

परमानंद सेन (कर्णपूर कवि) बंगला कवि तथा वैष्णव सन्त थे।
इनका जन्म 1581 में नदिया के काँचनपाड़ा में हुआ। पिता का नाम शिवानंद। श्री गौरांग ने इनका नाम 'कर्णपूर' रखा। इनके गुरु का नाम श्रीनाथ था। इनके पुत्र श्रीचंद्र भी सुकवि थे। इन्होंने 18 वर्ष की अवस्था में "श्री चैतन्यचरित महाकाव्य" 20 सर्गो में प्रस्तुत किया। इसकी भाषा प्रांजल, प्रसादगुणपूर्व तथा अलंकृत है। अन्य रचनाएँ आर्याशतक, श्री चैतन्य चंद्रोदय नाटक (सं. 1629), श्री गौरगणीद्देशदीपिका (सं. 1633), अलंकारकौस्तुभ तथा टीका बृहत् गणोद्देशदीपिका या कृष्णलीलोपदेश दीपिका, आनंदवृंदावन चंपू (22 स्तवकों में कृष्णलीला वर्णित) वर्णप्रकाश कोष तथा चमत्कार चंद्रिका हैं। चंपू भक्ति तथा वात्सल्य रसों से भरा है और इनके पांडित्य तथा प्रसिद्धि की आधारशिला है।
रमनलाल सी मेहता

रमनलाल सी मेहता  (३१ अक्टूबर १९१८ – १८ अक्टूबर २०१४) को सन २००९ में भारत सरकार द्वारा कला के क्षेत्र में पद्म भूषण से सम्मानित किया गया था। ये गुजरात राज्य से हैं। १८ अक्टूबर २०१४ को उनका निधन हो गया।
१६१६ ईसा पूर्व

१६१६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६१६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पाकिस्तान में धर्म

पाकिस्तान में राज्य धर्म इस्लाम है, जिसका आबादी 96% आबादी है। पाकिस्तान संविधान द्वारा धर्म की स्वतंत्रता की गारंटी है। पाकिस्तानी संविधान ने एक मौलिक अधिकार स्थापित किया जिसमें सभी पाकिस्तानी नागरिकों के धर्म के बावजूद समान अधिकार हैं। शेष 4% हिंदू धर्म, ईसाई धर्म, सिख धर्म और अन्य धर्मों का अभ्यास करते हैं।

संवैधानिक प्रावधान

पाकिस्तान का संविधान इस्लाम को राज्य धर्म के रूप में स्थापित करता है, और अपने सभी नागरिकों को कानून, सार्वजनिक आदेश और नैतिकता के अधीन अपने धर्म का प्रचार, अभ्यास और प्रचार करने का अधिकार प्रदान करता है।  संविधान में यह भी कहा गया है कि सभी कानून कुरान और सुन्नत में निर्धारित इस्लाम के आदेशों के अनुरूप हैं। संविधान पाकिस्तान के गैर-मुस्लिमों के राजनीतिक अधिकारों को सीमित करता है, और केवल मुस्लिमों को राष्ट्रपति बनने की अनुमति है या प्रधान मंत्री।  इसके अलावा, केवल मुसलमानों को संघीय शरीयत न्यायालय में न्यायाधीशों के रूप में सेवा करने की इजाजत है, जिनके पास गैर-इस्लामी समझा गया कानून मानने की शक्ति है, हालांकि इसके निर्णय पाकिस्तान के सुप्रीम कोर्ट द्वारा खारिज कर सकते हैं।
आधुनिक पाकिस्तान के क्षेत्र में सिख धर्म की व्यापक विरासत और इतिहास है, हालांकि सिख वर्तमान रूप से पाकिस्तान में एक छोटा सा समुदाय बनाते हैं। अधिकांश सिख पंजाब प्रांत में रहते हैं, जो बड़े पंजाब क्षेत्र का हिस्सा है जहाँ से यह धर्म मध्य युग में पैदा हुआ था, और ख़ैबर पख़्तूनख़्वा प्रांत में पेशावर। ननकाना साहिब, सिख धर्म के संस्थापक गुरु नानक देव जी का जन्मस्थान पंजाब प्रांत में स्थित है।

सिख धर्म

18 वीं और 19वीं शताब्दी में, सिख समुदाय एक शक्तिशाली राजनीतिक ताकत बन गया, सिख नेता रणजीत सिंह ने पहला सिख साम्राज्य स्थापित किया, जिसकी राजधानी लाहौर में हुई थी, जो आज पाकिस्तान का दूसरा सबसे बड़ा शहर है। सिखों की महत्वपूर्ण आबादी पंजाब के सबसे बड़े शहरों जैसे लाहौर, रावलपिंडी और फैसलाबाद में बसे। 1947 में भारत के विभाजन के बाद, अल्पसंख्यक हिंदू और सिख भारत चले गए जबकि भारत के कई मुस्लिम शरणार्थियों ने पाकिस्तान में बसना पसंद किया था।

हिंदु धर्म

पाकिस्तान में हिंदु धर्म का अनुसरण करने वाले कुल जनसंख्या के लगभग 2% है। पूर्वतन जनगणना के समय पाकिस्तानी हिंदुओं को जाति (1.6%) और अनुसूचित जाति (0.25%) में विभाजित किया गया।  पाकिस्तान को ब्रिटेन से स्वतन्त्रता 14 अगस्त, 1947 मिली उसके बाद 44 लाख हिंदुओं और सिखों ने आज के भारत की ओर स्थानान्तरण किया, जबकि भारत से 4.1 करोड़ मुसलमानों ने पाकिस्तान में रहने के लिये स्थानातरण किया। 1951 की जनगणना के अनुसार पश्चिमी पाकिस्तान में 1.6% भारतीय जनसंख्या थी, जबकि पूर्वी पाकिस्तान (आधुनिक बांग्लादेश) में 22.05% थी। सैतालिस वर्षों के पश्चात् 1997 में पाकिस्तान की हिन्दू जनसंख्या में वृद्धि नहीं हुई, अतः 1.6% हिन्दु थे और  बांगलादेश में हिन्दू-जनसंख्या भारी गिरावट आयी और केवल 10.2% हिन्दु ही बचे। 1998 की पाकिस्तान की जनगणना में अभिलिखित है कि, 2.5 लाख हिन्दु जनसंख्या पाकिस्तान में बची है। अधिकतर हिंदु पाकिस्तान के सिंध प्रांत में रहते हैं।
पाकिस्तान में दशकों से अल्पसंख्यक हिन्दु और क्रिश्चन  आदि उत्पीड़न सह रहे हैं। जो 2014 तक अत्यन्त गम्भीर स्तर पर पहोंच गया था।
कि‍रण कुमार अलुर सेलि‍न

कि‍रण कुमार अलुर सेलि‍न को वि‍ज्ञान एवं इंजीनि‍यरी के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे गुजरात राज्य से हैं।
शरद जोशी सम्मान

चयन के मापदंड

राष्ट्रीय शरद जोशी सम्मान का उद्देश्य साहित्य की ऐसी विधाओं की श्रेष्ठतम प्रतिभाओं को सम्मानित करना है जो कविता, कहानी, उपन्यास, नाटक, आलोचना आदि केन्द्रीय विधाओं में रचना न करते हुए भी अन्य सर्जनात्मक विधाओं के माध्यम से साहित्य की समृद्धि और बहुलता में अपना योगदान देती हैं। निश्चय ही यह सम्मान रचनात्मक उत्कृष्टता, सुदीर्घ साधना और असाधारण उपलब्धि के निविर्वाद मानदण्डों पर ही देय है।

पुरस्कार

सम्मान के अन्तर्गत 51 हजार रुपये की राशि और प्रशस्ति पट्टिका दी जाती है।
नाना फडनवीस

नाना फडनवीस (1741-1800) 'बालाजी जनार्दन भानु' उर्फ 'नाना फडनवीस' का जन्म सतारा में हुआ था। यह चतुर राजनीतिज्ञ तथा देशभक्त था और इसमें व्यावहारिक ज्ञान तथा वास्तविकता की चेतना जागृत थी। इसमें तीन गुण थे - स्वामिभक्ति, स्वाभिमान, तथा स्वदेशाभिमान। इसके जीवन की यही कसौटी है। इसके सामने तीन समस्यएँ थीं; पेशवा पद को स्थिर रखना, मराठा संघ को बनाए रखना, तथा विदेशियों से मराठा राज्य की रक्षा करना। कुशल राजनीतिज्ञ नाना फडनवीस पर मराठा-संघ की नीति के संचालन का भार 1774 से आया। मराठा संघ के घटक सिंधिया, होल्कर, गायकवाड़ तथा भोसले भी थे। इनमें परस्पर द्वेष और कटुता थी और पक्ष और उपपक्ष थे जिनकी प्रेरणा से अनेक षड्यंत्र, विप्लव, विश्वासघात आदि घृणित कार्य करवाए जा रहे थे। अत: नाना फडनवीस को बड़ी दूरदर्शिता एवं कूटनीतिज्ञता से संघ का कार्य चलाना पड़ा और राज्य के अंदर सुव्यवस्था लाने का भार भी उसपर आ पड़ा। सभी सरदार पेशवा को अपना नेता मानते थे। परंतु पानीपत की तीसरी लड़ाई (1761) के बाद पेशवा का नियंत्रण अत्यंत शिथिल होने लगा था। साथ ही पेशवा के उत्तराधिकार के संबंध में मतभेद और आपसी षड्यंत्र भी चल रहे थे। अत: नाना को दो समस्याओं का हल एक साथ ही करना था। अत: अपने स्वाभिमान की रक्षा करते हुए नाना ने पेशवा की, तथा मराठाराज्य की रक्षा की, तथा मराठा संघ को विछिन्न होने से बचाया। अंग्रेज अपने साम्राज्य को बढ़ाना चाहते थे परंतु नाना ने वर्षानुवर्ष युद्ध करके मराठों के शत्रु अंग्रेजों से पेशवा का साष्टी के अतिरिक्त पूराराज्य जीत लिया। इस प्रकार नाना ने अंग्रेजों की बढ़ती हुई शक्ति को रोका और संघ को विच्छिन्न होने से बचाया। परन्तु नाना की मृत्यु के बाद ही मराठा संघ का अंत हुआ। लार्ड वेलजली के नाना के संबंध के शब्द स्मरणीय हैं। नाना फडनवीस केवल एक योग्य मंत्री ही नहीं था, किंतु वह ईमानदार तथा उच्च आदर्शों से प्रेरित था। उसने अपना पूरा जीवन राज्य के कल्याण के लिए तथा अपने अधिकारियों की कल्याणकामना के लिए उत्सर्ग किया।
आष्टा, मध्य प्रदेश

भूगोल व इतिहास

आष्टा इंदौर व भोपाल के लगभग बीच में स्थित है। है। आष्टा में एक नदी है, जिसका नाम "पार्वती" है।  यह नदी आष्टा के निवासियों के लिये जल का मुख्य स्रोत है।  मान्यता है कि नदी का नाम समीप के शिव मंदिर के कारण रखा गया था। वर्षाऋतु में नदी में पानी का स्तर बढ़ता है और मान्यता के अनुसार मंदिर के शिवलिंग तक पहुँच जाता है। ब्रिटिश राज में यहाँ मिर्ज़ा अमजद बेग का क्षेत्र था।

स्थान

आष्टा एक खूबसूरत शहर है, जिसमें अस्पतालों, स्कूलों, सिनेमा हॉल और सड़क परिवहन की सुविधाएँ है। यह अपनी अनाज मंडी के लिए जाना जाता है, जहाँ सोयाबीन भी बिकता है। यहाँ एक पहाड़ पर जैन मंदिर है, जिसे स्थानीय लोग "किला" बुलाते हैं। इसमें प्रमुख प्रतिमा भगवान नेमिनाथ जी की है। एक तालाब के पास हनुमान जी का मंदिर है जो खेड़ापति मंदिर कहलाता है। ईलाही माता मंदिर भी यहाँ स्थित है। गांव भंवरा शहर से 15 किमी दूर है और यहाँ नवरात्रि की पूजा आयोजित करी जाती है।

जनसांख्यिकी

2001 जनगणना में आष्टा की आबादी 59,773 थी, जिसमें पुरुष 52% और महिलाऍँ 48% थी। औसत साक्षरता दर 63% था - 58% पुरुष एवं 42% महिलाएँ साक्षर थीं।  सत्रह प्रतिशत (17%) 6 वर्ष से कम उम्र के थे।

नगर पालिका

आष्टा शहर को 19 वार्डों में बांटा गया है। इनमें हर 5 साल में चुनाव होता है।
कनाडा के प्रधानमंत्री

कार्यालय की स्थापना

कनाडा के संविधान के किसी भी पुस्तक या लेख में प्रधानमंत्री की जगह का कोई प्रावधान नहीं दिया गया था और इसका उल्लेख सिर्फ संविधान कानून, १९८२ की प्रस्तावना और Letters Patent में मिलता है जिसे १९४७ में राजा जॉर्ज षष्टम ने पेश किया था। यह कार्यालय और इसकी कार्यवाईयाँ सामान्यत: संवैधानिक परंपराओं के आधार पर निर्गत होती हैं और यह यूनाईटेड किंगडम के प्रधानमंत्री के कार्यालय पर आधारित है।
बिहार संयुक्त प्रवेश प्रतियोगी परीक्षा बोर्ड

बिहार संयुक्त प्रवेश प्रतियोगी परीक्षा पर्षद  (Bihar Combined Entrance Competitive Examination Board / बी.सी.ई.सी.ई.बी.) बिहार के महाविद्यालयों के विभिन्न व्यावसायिक पाठ्यक्रमों (इंजीनियरी, मेडिअकल आदि) में प्रवेश के लिए प्रतियोगिता परीक्षा आयोजित करने के उद्देश्य से १९९५ में गठित किया गया था। 
बिहार संयुक्त प्रवेश प्रतियोगी परीक्षा (बी.सी.ई.सी.ई.), बिहार संयुक्त प्रवेश प्रतियोगी परीक्षा बोर्ड (बी.सी.ई.सी.ई.बी.) द्वारा प्रतिवर्ष करायी जाती थी। यह परीक्षा फार्मेसी, इंजीनियरिंग और कृषि के विभिन्न व्यावसायिक पाठ्यक्रमों में प्रवेश के लिए हर साल परीक्षा आयोजित की जाती थी। २०१९ से बिहार संयुक्त प्रवेश प्रतियोगिता परीक्षा पर्षद अब इंजीनियरिंग और मेडिकल प्रवेश परीक्षा नहीं लेगा।
वेस्ट कंट्री

वेस्ट कंट्री सामान्यतः इंग्लैंड के पश्चिमी क्षेत्रों को कहते हैं। यह शब्द प्रचलित तौर पर कॉर्नवल, डेवन, डॉर्सेट, समरसेट काउंटीयों तथा प्रायः दक्षिणी पश्चिमी भाग की काउंटीयों ब्रिस्टल, ग्लॉस्टर्शायर, विल्टशायर के लिये प्रयोग किया जाता है। कभी कभी वैस्ट मिडलैंड्स क्षेत्र के हरफ़र्डशायर को भी इसी क्षेत्र में गिना जाता है। यह क्षेत्र अंग्रेजी भाषा की विभिन्न बोलियों के लिये जाना जाता है।
ओझा

ओझा (अंग्रेज़ी: shaman, शेमन या शामन) पारम्परिक समाजों में ऐसे व्यक्ति को कहा जाता है जिनके बारे में यह विश्वास हो कि उनमें प्रत्यक्ष दुनिया से बाहर किसी रूहानी दुनिया, आत्माओं, देवी-देवताओं या ऐसे अन्य ग़ैर-सांसारिक तत्वों से सम्पर्क रखने या उनकी शक्तियों से लाभ उठाने की क्षमता है। ओझाओं के बारे में यह धारणा होती है कि वे अच्छी और बुरी आत्माओं तक पहुँचकर उनपर प्रभाव डाल सकते हैं और अक्सर ऐसा करते हुए वे किसी विशेष चेतना की अवस्था में होते हैं। ऐसी अवस्था को अक्सर किसी देवी-देवता या आत्मा का 'चढ़ना' या 'हावी हो जाना' कहतें हैं। पारम्परिक समाजों में अक्सर चिकित्सा के उपचार भी ओझा ही जाना करते थे। अक्सर जनजातियों या पारम्परिक क़बीलों में ओझाओं का प्रभाव ज़्यादा होता है और उन्हें धर्म और चिकित्सा दोनों का स्रोत माना जाता है।
ओझा धर्म (shamanism, शेमनिज़म) ऐसे धर्म को कहते हैं जो ओझाओं द्वारा ही चलाया जाता हो। साइबेरिया, अफ़्रीका, मंगोलिया, मूल अमेरिकी आदिवासी समाज, जापान और भारत समेत ओझाओं को विश्व भर में जनजातीय समाजों में देखा गया है। जहाँ आधुनिक चिकित्सा उपलप्ध नहीं होती वहाँ अक्सर ओझा ही उपचार करते हैं, मसलन भारत में पारम्परिक रूप से सांप के काटे का इलाज ओझा ही किया करते थे। अक्सर पारम्परिक समाजों में ओझा ही उसके रीति-रिवाजों के रखवाले होते हैं हालांकि वे अक्सर अंधविश्वास और हानिकारक प्रथाओं को फैलाने के लिए भी ज़िम्मेदार ठहराए जाते हैं। मसलन ब्रिटिश राज के दौरान कुछ अंग्रेज़ लेखकों ने भारत में ओझाओं द्वारा 'भूत-प्रेत उतारने' की विधि देखी तो उन्हें स्कोटलैंड में इस से मिलती-जुलती प्रथाओं की याद आई।
राजू बन गया जेंटलमैन

संक्षेप

राज माथुर (शाहरुख खान) युवा व्यक्ति है जिसने दार्जिलिंग से इंजीनियरिंग की है और एक बड़ा इंजीनियर बनने के लिए बम्बई आता है। बम्बई में, वह एक दूर के रिश्तेदार की तलाश में निचले मध्यम वर्ग के इलाके में आता है। पता चलता है कि उस रिश्तेदार ने कई साल पहले ही जगह छोड़ दी है। वह रात एक मंदिर में बिताता है, जहां वह सड़क पर प्रस्तुति देने वाले जय (नाना पाटेकर) से मिलता है, जो एक करीबी दोस्त बन जाता है और उसे रहने के लिए एक जगह देता है।
बिना किसी संपर्क और अनुभव के, उसे शहर में नौकरी पाने में कठिनाई होती है। एक सुंदर लड़की रेणु (जूही चावला), उसे निर्माण कंपनी के साथ प्रशिक्षु के रूप में नौकरी दिलाती है। जहां वह छाबड़िया (नवीन निश्चल) के सचिव के रूप में काम करती है। वे अंततः एक-दूसरे के साथ प्यार में पड़ जाते हैं।
जैसे ही वह सफल हो जाता है, वह छाबड़िया की बेटी सपना (अमृता सिंह) के ध्यान में आता है। वे एक साथ अधिक से अधिक समय बिताते हैं और जल्द ही वह अमीरों की और ग्लैमरस जीवनशैली में आ जाता है। सपना राजू के साथ प्यार में पड़ जाती है, लेकिन जब उसे पता चला कि वह रेणु से प्यार करता है, तो उसका दिल टूट जाता है।
इस बीच, राजू के दुश्मन उसके खिलाफ साजिश कर रहे थे और वे राजू की देखरेख वाले एक पुल को गिरा देते हैं। उसे दोष मिल जाता है और उसे जल्द ही यह महसूस होता है कि अमीरों की ग्लैमरस दुनिया वह नहीं चाहता है। वह और रेणु आखिरकार फिर से मिल जाते हैं।
फिल्म की कहानी राज कपूर की श्री 420 पर आधारित है।
सेबस्टियन बीएनिएक

जीवनी

बीएनिएक का जन्म सीजर्नोवासी, पोलैंड में 24 अप्रैल 1975 को हुआ था। उनका बचपन पोलैंड में बिता। 13 साल की उम्र से पहले वह और उसके परिवार ने जर्मनी में प्रवास किया। कला में उनकी गहरी अभिरुचि रही है, विशेष रूप से चित्रकला मे। उन्होने मात्र 20 वर्ष की उम्र में चित्रकला की कई प्रदर्शनियों में भाग लिया। उन्होनेबर्लिन विश्वविद्यालय के ब्राउनश्विक कॉलेज ऑफ आर्ट्स से काला में स्नातकोत्तर किया। उसके बाद उन्होने 2002 में जर्मन फिल्म और टेलीविजन अकादमी फिल्म निर्माण में डिप्लोमा करने के पश्चात कई फिल्मों का निर्माण किया और रियलफेक के नाम से एक पुस्तक भी लिखी।
तिरुवट्टार

नामार्थ

तमिल भाषा में "तिरु" का अर्थ "श्री" होता है, "वट्टा" का अर्थ "आसपास का क्षेत्र" और "आरु" का अर्थ "नदी" होता है। "तिरुवट्टार" शब्द का अर्थ "नदी के किनारे का सम्मानित क्षेत्र" है।
द्विसदनपद्धति

सरकारी व्यवथाओं में द्विसदनपद्धति (bicameralism) उस विधि को कहते हैं जिसमें विधायिका (legislature) में दो सदन हों। इसे द्विसदन विधानमण्डल (bicameral legislature) भी कहते हैं। उदाहरण के लिये भारतीय संसद में दो सदन हैं: लोक सभा और राज्य सभा। इसके विपरीत फ़िलिपीन्स जैसे कुछ देशों में एकसदनी (unicameral) संसदें हैं।

उदाहरण

यह प्रणाली भारत, ब्रिटेन, सोवियत संघ, अमरीका आदि देशों में प्रचलित है। इसके विपरीत चीन, नेपाल, चेकोस्लोवाकिया आदि कुछ ऐसे देश हैं, जहाँ विधायिका में एक सदन ही है। ऐसी व्यवस्था को एकसदन विधानमण्डल कहा जाता है। मध्यकालीन विधायिकाओं में कहीं-कहीं तीन, चार या पाँच सदन होते थे, जिममें प्रत्येक सदन समाज के किसी वर्ग या जागीर का प्रतिनिधित्व करता था।
नेहरु विज्ञान केंद्र

नेहरु विज्ञान केंद्र मुम्बई में मौजूद है।

मंजिलें

इस विज्ञान केंद्र में पूरे ग्यारह ११ मंजिलें हैं।
एक खिलाड़ी एक हसीना (फ़िल्म)

कहानी

एक खिलाड़ी एक हसीना दो लोगों अर्जुन और उसके दोस्त रोहित पर आधारित है। सिकंदर डॉन के करोड़ों रुपयों को ले कर भाग जाता है। उससे पहले वह रोहित को मार देता है। अर्जुन दूसरे शहर भाग जाता है। इसके बाद अर्जुन अपना एक दल तैयार करता है। पहले अर्जुन का यह योजना पैसे के लिए लग रहा था। पर बाद में पता चलता है कि यह उसके दोस्त रोहित का बदला लेने के लिए था। जिसे जहाँगीर का व्यक्ति मार देता है। इस फिल्म के अंत में यह दिखाया जाता है कि जहाँगीर के पास एक रिमोट है जो अर्जुन और उसके दोस्तों के विमान में लगे बम का है। लेकिन यह नहीं दिखाया जाता है कि वह विमान को उड़ाया या नहीं।
जटपुरा गाँव, अमृतपुर (फर्रुखाबाद)

जनसांख्यिकी

== यातायात ==i
करूर जिला

विवरण

करूर अमरावती नदी के तट पर बसा हुआ है। संगम काल के दौरान इस जगह को आनपोरूमई के नाम से जाना जाता था। इस जगह पर चोल राजाओं, मदुरै के नायक और अंग्रेजों ने सफलतापूर्वक यहां शासन किया। पौराणिक कथा के अनुसार, भगवान ब्रह्मा ने इस स्थान की सृष्टि की थी। करूर नमक्कल के उत्तर, दिन्दीगुल जिले के दक्षिण, तिरूचिरपल्ली जिले के पूर्व और इरोड जिले की दक्षिण सीमा से लगा हुआ है। यह शहर कुटीर उद्योग के लिए भी विशेष रूप से प्रसिद्ध है।
रन्ध्राकाश

रन्ध्राकाश अथवा रन्ध्राकाशता किसी ठोस पदार्थ, जैसे कि चट्टान या मिट्टी, के कणों के बीच की खाली जगह को कहते हैं। यह भूजल के अध्ययन में एक महत्वपूर्ण कारक है और पानी के लिये चट्टानों की पारगम्यता इसी रंध्राकाश की मात्रा के ऊपर निर्भर होती है। किसी चट्टान संस्तर के [जलभरा]के रूप में स्थापिईत होने के लिये यह आवश्यक है कि उसकी पारगम्यता और रंध्रावकाश दोनों अधिक हों।
सतह के समीप के मण्डल में मृदा जल इसी मृदा के अन्दर पाए जाने वाले रन्ध्राकाश में स्थित होता है।
कुरुक्षेत्र जिला

नाम का मूल

जिले का नाम कुरुक्षेत्र के प्राचीन क्षेत्र के नाम से व्यत्पन्न हुआ, जिसका शाब्दिक अर्थ कुरुओं की भूमि है। यह माना जाता है कि पुराणों और महाभारत में वर्णित कुरुक्षेत्र युद्ध यहाँ हुआ था और कृष्ण ने युद्ध से पहले युद्ध के मैदान में अर्जुन को श्रीमद्भगवद्गीता का व्याख्यान किया था।

इतिहास

जिले का निर्माण 1973 में उस समय के करनाल जिला जिले से अलग करके किया गया। बाद में जिले के कुछ भागों का कैथल और यमुनानगर जिलों के निर्माण के समय स्थानांतरित कर दिया।

सम्भाग

कुरुक्षेत्र जिले में दो उप-सम्भागों का समावेश है: थानेसर और पिहोवा। थानेसर उप-सम्भाग में में दो तहसिलें, थानेसर और शाहबाद और दो उप-तहसिल, लाडवा और बाबैन हैं। पिहोवा उप-खण्ड में पिहोवा तहसिल और इस्माईलाबाद उप-तहसिल शामील हैं। इस जिले के महत्वपूर्ण नगर कुरुक्षेत्र, थानेसर और पिहोवा हैं। पंजाब सीमा पर स्थित होने के कारण यहाँ बड़ी संख्या में सिख आबादी भी है।

जनसांख्यिकी

२०११ की जनगणना के अनुसार कुरुक्षेत्र जिले की कुल जनसंख्या 964,231 थी जो लगभग फ़िजी गणराज्य के समान अथवा संयुक्त राज्य अमेरिका के मोन्टाना प्रान्त के तुल्य है। इस प्रकार यह जिला भारत में आबादी में (640 में) 452वें स्थान पर है। 
जिले का जनसंख्या घनत्व 630 प्रत्येक वर्ग किलोमीटर में निवासी (1,600/वर्ग मील) है। 2001-2011 के दशक में इसकी जनसंख्या वृद्धि दर 16.81% रही। कुरुक्षेत्र में लिंगानुपात प्रति 1000 पुरुषों पर 889महिलाएँ, और साक्षरता दर 76.7% है।

शिक्षा

कुरुक्षेत्र विश्वविद्यालय की 1956 में कुरुक्षेत्र के एकात्मक आवासीय विश्वविद्यालय के रूप में स्थापना हुई। कुरुक्षेत्र के क्षेत्रीय अभियांत्रिकी महाविद्यालय जिसे बाद में इसका नाम राष्ट्रीय प्रौद्योगिकी संस्थान रखा गया।
भुवनेश्वर राजधानी एक्सप्रेस

भुवनेश्वर राजधानी एक्सप्रेस एक राजधानी एक्सप्रेस ट्रेन है यह ट्रेन भुवनेश्वर,ओडिशा से शुरू है और नई दिल्ली तक चलती है। भुवनेश्वर राजधानी एक्सप्रेस आद्रा (22811/12) और बोकारो (22823/24) होते हुए नई दिल्ली चलती है?। इससे पहले यह ट्रेन हावड़ा होते हुए नई दिल्ली चलती थी।
एडम ब्रिज समुद्री राष्ट्रीय उद्यान

इतिहास

"ब्रिज" के निर्माण के बारे में कई सिद्धांत और किंवदंतियां हैं, जो सबसे प्रसिद्ध में से एक है - भारतीय महाकाव्य "रामायण" के अनुसार, पुल का निर्माण अयोध्या के राजा राम के आदेशों द्वारा किया गया था।
सांता तेरेसा से जुड़े आश्रम और गिरजाघर

इन्हें भी देखें

बिएन दे इंतेरेस कल्चरल की सूची आविला प्रान्त में
चैलासी

जनसंख्या आंकड़े

कुल परिवारों की संख्या 356 है। चैलासी गाँव में 0-6 आयु वर्ग के बच्चों की आबादी 274  है जो गाँव की कुल जनसंख्या का 12.77 % है। चैलासी गाँव का औसत लिंग अनुपात 942 है जो राजस्थान राज्य के औसत 928 से अधिक है। जनगणना के अनुसार चैलासी के लिए बाल लिंग अनुपात 851 है, जो राजस्थान के औसत 888 से कम है।

अवस्थिति

सीकर से पश्चिम दिशा में |27|38 |13 |N|75|04 |37 |E| निर्देशांक पर स्थित है। ग्राम का कुल क्षेत्रफल 1143 हेक्टेयर है।
रोहित खंडेलवाल

रोहित खंडेलवाल एक भारतीय मॉडल और अभिनेता हैं। उन्होंने 2016 में मिस्टर वर्ल्ड का ख़िताब को जीता। वह मिस्टर वर्ल्ड ख़िताब के पहले एशियाई विजेता हैं।

परिचय

रोहित खंडेलवाल का जन्म 19 अगस्त 1989 को हैदराबाद में हुआ था। वह करीना कपूर के साथ गहनों के विज्ञापन में नज़र आ चुके हैं। उन्हें "यह है आशिक़ी" टीवी धारावहिक में एक भूमिका निभाई थी। इसके बाद वह "मिलियन डॉलर गर्ल", "क्रिस", "एमटीवी बड़ी एफ" और "प्यार तूने क्या किया" नामक टीवी धारावहिकों में नज़र आए थे। 2015 में उन्होंने मिस्टर इंडिया का ख़िताब को भी जीत लिया।
वह और अरॉरा कॉलेज में छात्र हैं।
श्रीलंका क्रिकेट टीम के इंग्लैंड दौरे

टेस्ट सीरीज

साल 1982 से अब तक 34 मैचों की 16 सीरीज हुई हैं। उसमें इंग्लैंड ने 8 सीरीज जीते हैं।

वनडे सीरीज

साल 1982 से अब तक 74 मैचों की 37 (उसमें विश्व कप, ट्रॉफी, इतर) सीरीज हुई हैं। उसमें इंग्लैंड ने 5 सीरीज और 0 आईसीसी टूर्नामेंट जीती हैं।

टी20ई सीरीज

साल 2006 से अब तक 9 मैचों की 11 (उसमें विश्व कप) सीरीज हुई हैं। उसमें इंग्लैंड ने 2 सीरीज और 1 विश्व कप जीता हैं।
ड्रग परीक्षण

ड्रग परीक्षण एक जैविक नमूने की एक तकनीकी विश्लेषण है, जो उपस्थिति या निर्दिष्ट ड्रग्स या उनके चयापचयों के अभाव निर्धारित करने के लिए। नशीली दवाओं के दुरुपयोग दुनिया भर में सामाजिक समस्याओं का एक प्रमुख कारण है।
ख्याति मंगला

प्रारंभिक जीवन

ख्याति मंगला का जन्म दिल्ली में हुआ था। उसने अपना स्टडी किया 2007 में डीएवी पब्लिक स्कूल, हेहल रांची, झारखंड से आर्ट स्ट्रीम में बारावी

करियर

उसने ज़ी मराठी, रसो जादू मसाला के लिए टी वी सी किया। वह 2010 में आशा भोंसले और गुलाम अली "नैना रे" के लिए एक म्यूजिक वीडियो में भी रहीं थीं। उन्होंने 2009 में किशोर नमिता कपूर एक्टिंग इंस्टीट्यूट में एक छात्रवृत्ति पर भाग लिया था। किसी ने सुझाव दिया है कि उसे टेलीविजन में भाग्य की कोशिश करनी चाहिए। उसने उत्पादन के घरों में अपने पोर्टफोलियो और तस्वीरों को हटा दिया और उसने कॉल शुरू करना शुरू कर दिया। उन्होंने किशोर निति कपूर अभिनय प्रयोगशाला (केएनके) मुंबई, महाराष्ट्र से प्रशिक्षण का काम किया। वह 31 मई, 2010 से 25 फरवरी, 2011 तक सोनी एंटरटेनमेंट टेलीविजन पर प्रसारित हुई थी, जो पहली बार टेली-धारावाहिक बाट हमारी पाकी है।  फिर उसने अभिनेता गौरव खन्ना के साथ एसएबी टीवी के लिए एक प्रोमो किया वह 15 सितंबर, 2011 को सहारा वन पर प्रसारित दूसरी दूसरी दूर-धारावाहिक नीम नीम शहाद शहद मिली। फरवरी 2014 में, ख्याति ने अनुराग शर्मा के साथ बिंदसास चैनल धारावाहिक ये है आशिकी के एक एपिसोड में अभिनय किया। परिणीति चोपड़ा और सिद्धार्थ मल्होत्रा ने उस एपिसोड में एक भूमिका निभाई।
हाइमचर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

हाइमचर उपजिला बांग्लादेश के दक्षिण-पूर्वी भाग में, चट्टग्राम विभाग के चाँदपुर जिले में स्थित है।
विसरण समीकरण

विसरण समीकरण एक आंशिक अवकल समीकरण है जो विसरण में प्रयुक्त पदार्थों के घनत्व गतिकी को वर्णित करती है। इस समीकरण को विसरण-सदृश व्यवहार करने वाली प्रक्रियाओं के लिए भी प्रयुक्त किया जाता है।
स्वान्ज़ी

स्वान्ज़ी वेल्ज़ का मुख्य नगर है। यह कार्डिफ़ के बाद वेल्स का दूसरा सबसे बड़ा शहर है। स्वानसी ऐतिहासिक काउंटी ग्लेमोर्गनशायर की सीमाओं के भीतर स्थित है। इसकी स्थानीय परिषद के मुताबिक, 2014 में शहर और स्वांसिया की काउंटी की 241,300 की आबादी थी।